pythainlp/thai_wikipedia_clean_20230101 huggingface dataset:
เธอเป็นที่รู้จักอย่างดีจาก"ซูดา"ฉบับวิจารณ์ฉบับมาตรฐาน ซึ่งเธอได้รับการตีพิมพ์ 5 เล่ม (ไลพ์ซิช, ค.ศ. 1928–1938) เธอยังสนับเขียนหลายบทความให้แก่"เรอัลเอ็นซือโคลเพเดีย"ของเพาลี-วิสโซวา ซึ่งใน ค.ศ. 2016 มหาวิทยาลัยออกซฟอร์ดได้ตีพิมพ์บทความเพื่อยกย่องนักวิชาการศิลปะคลาสสิกสตรี ทั้งนี้ บทเกี่ยวกับเอดเลอร์เขียนโดยแคธารีน รอธ ผู้เป็นบรรณาธิการบริหารคนปัจจุบันของ"ซูดาออนไลน์โปรเจกต์" ซึ่งรอธให้บริบทเกี่ยวกับการมีส่วนร่วมของเอดเลอร์ในการมอบทุนการศึกษาของ"ซูดา"ในฐานะเป็นประเภทงานลงรายการแบบละเอียดที่มอบให้แก่ผู้หญิงในคริสต์ศตวรรษที่ 19 ในขณะที่ผู้ชายได้ทำการวิจัยดั้งเดิมที่ 'น่าสนใจ' มากกว่า แต่อันที่จริงแล้วมีความสำคัญอย่างยิ่งต่อการทำให้เกิดการวิจัยเพิ่มเติม (แม้ว่าการจัดทำรายการทางวิชาการส่วนใหญ่ก็ดำเนินการโดยผู้ชายในขณะนั้นเช่นกัน) ส่วนนักวิชาการศิลปะคลาสสิกอย่างวิลเลียม คาลเดอร์ ผู้เป็นศาสตราจารย์กิตติคุณด้านศิลปะคลาสสิกที่มหาวิทยาลัยอิลลินอย เออร์แบนา-แชมเปญจน์ ได้กล่าวถึงเอดเลอร์ว่าเป็น "นักภาษาศาสตร์หญิงที่ยิ่งใหญ่ที่สุดอย่างไม่มีใครเทียบได้" และนักวิชาการศิลปะคลาสสิกชาวเยอรมันชื่ออ็อทโท ไวน์ไรช์ ซึ่งมีชีวิตอยู่ร่วมสมัยกับเอดเลอร์ ได้กล่าวถึงฉบับ"ซูดา"ว่า "เบวุนเดิร์นสเวิร์ท" (ควรค่าแก่การชื่นชม) ใน ค.ศ. 1929 ไม่นานหลังจากการปรากฏตัวของหนังสือเล่มแรก
ใน ค.ศ. 1916 เธอได้รับการตีพิมพ์บัญชีรายชื่อต้นฉบับภาษากรีกในหอสมุดหลวงเดนมาร์ก ซึ่งคอลเลกชันนี้รวบรวมโดยเตเนียล กอตฮิฟ โมลเดนเฮวอร์ ผู้เป็นหัวหน้าบรรณารักษ์ในคริสต์ศตวรรษที่สิบแปด และเอดเลอร์เชื่อว่าต้นฉบับบางส่วนในนั้นถูกขโมยโดยโมลเดนเฮวอร์จากห้องสมุดที่อื่นในยุโรป อนึ่ง ใน ค.ศ. 1931 เธอได้รับรางวัลทาเกียบรันท์ไรจ์ซีลีเกท ซึ่งเป็นรางวัลเดนมาร์กสำหรับความสำเร็จของผู้หญิงในด้านศิลปะและวิทยาศาสตร์ กระทั่งในช่วงเวลาที่เธอเสียชีวิต เธอได้มีความก้าวหน้าอย่างมากในการจัดทำ"เอติโมโลฆิกุมเฆนุยนุม"ฉบับแรก ซึ่งเป็นโครงการที่ดำเนินต่อไปภายใต้การดูแลของเคลาส์ อัลเพอส์
ทั้งนี้ ถือว่างานของเธอเสร็จแล้วในโรมและฟลอเรนซ์เมื่อ ค.ศ. 1913 จนถึงฤดูใบไม้ผลิ ค.ศ. 1914 และปีต่อมา (ค.ศ. 1919 และ 1920) ในปารีส, เวนิส, ออกซฟอร์ด และฟลอเรนซ์
Ada Adler
จุดผ่านแดนถาวรบ้านแหลม
จุดผ่านแดนถาวรบ้านแหลม  เป็น 1 ใน 5 จุดผ่านแดนระหว่างประเทศไทยและกัมพูชาภายในพื้นที่จังหวัดจันทบุรี ตั้งอยู่ในพื้นที่หมู่ที่ 4 ตำบลเทพนิมิต อำเภอโป่งน้ำร้อน จังหวัดจันทบุรี โดยมีคลองด่านเป็นเส้นแบ่งเขตแดนตามธรรมชาติ ตั้งอยู่ตรงข้ามกับบ้านตวง อำเภอกร็อมเรียง จังหวัดพระตะบอง ประเทศกัมพูชา
จุดผ่านแดนถาวรบ้านแหลม แต่เดิมมีสถานะเป็นจุดผ่อนปรนทางการค้าบ้านแหลม และได้เปิดเป็นจุดผ่านแดนในปี พ.ศ. 2540 ให้ประชาชนทั้งสองประเทศสามารถข้ามไปมาเพื่อทำการค้าและสัญจรอย่างเป็นทางการ และได้รับการยกฐานะขึ้นเป็นจุดผ่านแดนถาวรในปี พ.ศ. 2546
จุดผ่านแดนถาวรบ้านแหลม เปิดทำการตั้งแต่เวลา 06.00 - 22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
จุดผ่านแดนถาวรบ้านแหลม มีตลาดการค้าชายแดนไทย - กัมพูชาเปิดดำเนินการอยู่ในพื้นที่ฝั่งไทยโดยใช้การสื่อสารแบบสองภาษา คือภาษาไทย และภาษาเขมร เป็นตลาดการค้าชายแดนที่มีขนาดใหญ่ที่สุดในจังหวัดจันทบุรี ประกอบไปด้วยสินค้า อาทิ ผักสด ผลไม้สด สินค้าแปรรูปต่าง ๆ สินค้าอุปโภค บริโภค เครื่องประดับ เครื่องนุ่งห่ม โดยในส่วนของผลไม้สดนั้นจะเป็นที่นิยมตามฤดูกาลของผลไม้ชนิดนั้น ๆ นอกจากนี้ยังมีบ่อนคาซิโนอยู่ในฝั่งกัมพูชาใกล้เคียงกับจุดผ่านแดน
นอกจากนี้จุดผ่านแดนถาวรบ้านแหลม ในปี พ.ศ. 2540 หลังจากเปิดเป็นจุดผ่อนปรนในครั้งแรก ถูกใช้เป็นรูปแบบในการศึกษาการเปิดขยายเวลาให้แรงงานจากประเทศกัมพูชาข้ามเข้ามาทำงานในพื้นที่จังหวัดจันทบุรี โดยห้ามข้ามออกไปจังหวัดอื่น และต้องมารายงานตัวทุก 90 วัน ซึ่งแต่เดิมสามารถข้ามเข้ามาทำงานได้แค่ 7 วัน โดยเรียกว่า "โป่งน้ำร้อนโมเดล"
จุดตรวจผ่านแดนถาวรบ้านแหลม อยู่ภายใต้การดูแลและรับผิดชอบของตรวจคนเข้าเมืองจังหวัดจันทบุรี
จุดผ่านแดนถาวรบ้านแหลม สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา
จากกรุงเทพมหานคร สามารถเดินทางมายังจังหวัดจันทบุรีด้วยถนนสุขุมวิท จากนั้นแยกออกทางซ้ายเข้าสู่ทางหลวงแผ่นดินหมายเลข 317 จันทบุรี - สระแก้ว ขึ้นไปทางจังหวัดสระแก้ว และเลี้ยวขวาที่ทางหลวงแผ่นดินหมายเลข 3210 (พังงอน - จางวาง) สุดเส้นทางเลี้ยวขวาบนทางหลวงแผ่นดินหมายเลข 3193 และเลี้ยวซ้ายเข้าสู่ทางหลวงชนบท จบ.4033 จะนำไปสุดเส้นทางที่จุดผ่านแดนถาวรบ้านแหลม
ระบบขนส่งสาธารณะสำหรับเดินทางมายังจุดผ่านแดนถาวรบ้านแหลม ประกอบไปด้วย
กิมซิ้น
กิมซิ้น  คือ เทวรูปในศาสนาพื้นบ้านจีน และลัทธิขงจื๊อและพุทธแบบจีน
การเลือกตั้งนายกองค์การบริหารส่วนจังหวัดเชียงใหม่ พ.ศ. 2551
การเลือกตั้งนายกองค์บริหารส่วนจังหวัดเชียงใหม่ พ.ศ. 2551 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2551 กำหนดให้มีขึ้นในวันที่ 11 พฤษภาคม พ.ศ. 2551 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง และการเลือกตั้งสมาชิกสภาองค์การบริหารส่วนจังหวัด 42 ที่นั่ง โดยแบ่งออกเป็นจำนวน 42 เขตเลือกตั้ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน
ในการเลือกตั้งนายกองค์การบริหารส่วนจังหวัดเชียงใหม่ พ.ศ. 2551 มีผู้สมัครรับเลือกตั้งจำนวน 4 คน ได้แก่
ผลการเลือกตั้งนายกองค์การบริหารส่วนจังหวัด.
มีจำนวนผู้ออกมาใช้สิทธิเลือกตั้งนายกองค์การบริหารส่วนจังหวัดเชียงใหม่มีทั้งสิ้น 751,933 คน จากผู้มีสิทธิทั้งหมด 1,134,340 คน หรือคิดเป็นร้อยละ 66.29 จากจำนวนผู้สิทธิเลือกตั้งทั้งหมด โดยมีผลการเลือกตั้งดังนี้
ตำบลแก้งสนามนาง
ตำบลแก้งสนามนาง เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลแก้งสนามนาง
ตำบลแก้งสนามนาง แบ่งการปกครองออกเป็น 12 หมู่บ้าน คือ
ตำบลแก้งสนามนาง มีวัดและสำนักสงฆ์ทั้งหมด 7 แห่ง
ตำบลโนนสำราญ (อำเภอแก้งสนามนาง)
ตำบลโนนสำราญ เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนสำราญ ตั้งอยู่ห่างจากตัวอำเภอแก้งสนามนาง 9 กิโลเมตร
ตำบลโนนสำราญ แบ่งการปกครองออกเป็น 11 หมู่บ้าน คือ
ด่านพุน้ำร้อน
รัก เป็น เล่น ตาย
รัก เป็น เล่น ตาย (อังกฤษ : The Player Series) เป็นละครชุดทางโทรทัศน์ ออกอากาศเมื่อปี 2564 นำแสดงโดย เวอาห์ แสงเงิน (จอส), รมิดา จีรนรภัทร (เจน), ทิพนารี วีรวัฒโนดม (น้ำตาล)
กำกับการแสดงโดย ทิชากร ภูเขาทอง (โจ้) อำนวยการผลิตโดยจีเอ็มเอ็มทีวี ร่วมกับ แทรชเชอร์ บางกอก เปิดตัวครั้งแรกในงาน GMMTV 2021: The New Decade Begins ในวันที่ 3 ธันวาคม ปีพ.ศ. 2563 เริ่มออกอากาศครั้งแรกในวันที่ 20 ธันวาคม พ.ศ. 2564 ทางช่องจีเอ็มเอ็ม 25 เวลา 20:30 น.  และย้อนหลังทางแอปพลิเคชันวิว ในเวลา 22:30 น.
ตำบลบึงพะไล
ตำบลบึงพะไล เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบึงพะไล
ตำบลบึงพะไล แบ่งการปกครองออกเป็น 15 หมู่บ้าน คือ
วัด/สำนักสงฆ์ ตำบลบึงพะไล มีวัดและสำนักสงฆ์ทั้งหมด 14 แห่ง
ตำบลสีสุก (อำเภอแก้งสนามนาง)
ตำบลสีสุก เป็นตำบลหนึ่งในอำเภอแก้งสนามนาง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสีสุก
ตำบลสีสุก แบ่งการปกครองออกเป็น 9 หมู่บ้าน คือ
The Player รัก เป็น เล่น ตาย
บาจา
บาจา  เป็นบริษัทผู้ผลิตและผู้ค้าปลีกรองเท้าและเครื่องประดับแฟชั่นข้ามชาติซึ่งพี่น้องตระกูลบาจาก่อตั้งขึ้นในเมืองซลีน จักรวรรดิออสเตรีย-ฮังการี (ปัจจุบันอยู่ในประเทศเช็กเกีย) หลังสงครามโลกครั้งที่ 2 โรงงานของบริษัทในรัฐสังคมนิยมถูกโอนไปเป็นของรัฐ ในขณะที่สาขาในรัฐทุนนิยมยังคงเป็นของตระกูล
ในปัจจุบันสำนักงานใหญ่ของบาจาตั้งอยู่ที่เมืองโลซาน ประเทศสวิตเซอร์แลนด์ โดยมีบริษัทย่อยหลักคือ บาจายุโรป (ตั้งอยู่ในเมืองซลีน), บาจาอเมริกาเหนือ (ตั้งอยู่ในเมืองโทรอนโต), บาจาเอเชีย-แปซิฟิก-แอฟริกา (ตั้งอยู่ในประเทศสิงคโปร์) และบาจาลาตินอเมริกา (ตั้งอยู่ในเม็กซิโกซิตี) บริษัทมีร้านค้าปลีกมากกว่า 5,300 ร้านค้าในกว่า 70 ประเทศ และมีโรงงานผลิตใน 18 ประเทศ
ตอมาช บาจา
ตอมาช บาจา (; 3 เมษายน ค.ศ. 1876 – 12 กรกฎาคม ค.ศ. 1932) เป็นผู้ประกอบการชาวเช็กและผู้ก่อตั้งบริษัทรองเท้าบาจา บริษัทกลายเป็นหนึ่งในผู้ค้าปลีก ผู้ผลิต และผู้จัดจำหน่ายรองเท้าและเครื่องประดับข้ามชาติรายใหญ่ที่สุดรายหนึ่งของโลก เส้นทางอาชีพที่ประสบความสำเร็จของเขาสิ้นสุดลงเมื่อเขาเสียชีวิตในอุบัติเหตุเครื่องบินตกเนื่องจากสภาพอากาศเลวร้าย
ยัน อันตอญีน บาจา น้องชายต่างมารดาของตอมาชเข้ารับช่วงต่อในบริษัทนี้ โดยขยายกิจการออกไปอย่างมากแม้ในช่วงภาวะเศรษฐกิจตกต่ำครั้งใหญ่ สงครามโลกครั้งที่ 2 ส่งผลให้ธุรกิจของเขาเสียหายอย่างหนัก หลัง​จาก​มี​การ​ตั้ง​รัฐบาล​คอมมิวนิสต์​ในเชโกสโลวาเกียและ​ประเทศ​อื่น ๆ ใน​ยุโรป​ตะวัน​ออก รัฐบาล​เหล่า​นี้​ได้​โอน​กิจการ​ของ​บาจา​ไปเป็นของรัฐและ​เข้า​ควบคุม​บริษัท
ตอมาช ยัน บาจา ลูกชายของตอมาชสร้างและขยายกิจการผลิตรองเท้าอีกครั้งในชื่อบริษัทบาจาหลังจากย้ายไปแคนาดาใน ค.ศ. 1939 ในช่วงเวลาที่นาซีบุกและผนวกเชโกสโลวาเกียเข้ากับเยอรมนี
Bata Shoes
Baťa a.s.
Tomáš Baťa
Tomas Bata
กีฬากรีฑาในซีเกมส์ 2021
กรีฑาในซีเกมส์ 2021 เกิดขึ้นตั้งแต่วันที่ 14 ถึง 19 พฤษภาคม พ.ศ. 2565 จัดขึ้นที่สนามกีฬาแห่งชาติ, กรุงฮานอย ประเทศเวียดนาม. เกมการแข่งขันในปี 2021 จะประกอบไปด้วยสี่สิบเจ็ดรายการ.
ด้านล่างนี้คือรายการต่างๆ ที่จะเข้าร่วมแข่งขัน (ระยะทางทั้งหมดเป็นหน่วยวัดเมตรเว้นแต่ที่ระบุไว้):
อาลิยา ภัฏฏ์
อาลิยา ภัฏฏ์ (; ; เกิดวันที่ 15 มีนาคม พ.ศ. 2536) เป็นนักแสดงหญิงชาวอังกฤษเชื้อสายอินเดีย เธอมีชื่อเสียงจากผลงานภาพยนตร์ภาษาฮินดีเป็นจำนวนมาก เธอได้รับรางวัลและได้รับการยกย่องอย่างมาก เช่น รางวัลฟิล์มแฟร์อะวอดส์สี่รางวัล ทั้งนี้ เธอยังได้รับการจัดอันดับให้เป็นนักแสดงหญิงที่มีรายได้สูงสุดของประเทศอินเดีย และยังปรากฏชื่ออยู่ 1 ใน 100 ผู้ทรงอิทธิพลของนิตยสารฟอบส์แห่งประเทศอินเดียตั้งแต่ พ.ศ. 2557
เธอเกิดในตระกูลภัฏฏ์ เป็นธิดาของมเหศ ภัฏฏ์ ซึ่งเป็นผู้กำกับภาพยนตร์ และโสนี ราซดาน ซึ่งเป็นนักแสดงหญิง เริ่มเข้าสู่วงการบันเทิงตั้งแต่ยังเด็กจากการแสดงภาพยนตร์เรื่อง "Sangharsh" ใน พ.ศ. 2542 ต่อมาเธอได้แสดงภาพยนตร์วัยรุ่นเรื่อง "Student of the Year" ใน พ.ศ. 2555 ต่อมาใน พ.ศ. 2557 เธอแสดงภาพยนตร์เรื่อง "Highway" ซึ่งภาพยนตร์เรื่องนี้ส่งผลให้เธอได้รับรางวัลฟิล์มแฟร์อะวอดส์ สาขานักแสดงนำหญิงยอดเยี่ยม นอกจากนี้เธอยังแสดงนำในภาพยนตร์หลายเรื่องด้วยกัน เช่น "สองเรา สองรัฐ" (พ.ศ. 2557), "เจ้าสาววุ่นวายของนายฮัมพ์ตี้ ชาร์มา" (พ.ศ. 2557) และ "Badrinath Ki Dulhania" (พ.ศ. 2560) และละครเรื่อง "Dear Zindagi" (พ.ศ. 2559)
เธอได้รับรางวัลฟิล์มแฟร์อะวอดส์อีกสามรางวัล จาภภาพยนตร์แนวอาชญากรรมเรื่อง "อุดตา ปัญจาบ" (พ.ศ. 2559) "Raazi" (พ.ศ. 2561) และละครเรื่อง "Gully Boy" (พ.ศ. 2562) และต่อมาเธอได้เป็นที่รู้จักอย่างกว้างขวางจากภาพยนตร์เรื่อง "" ใน พ.ศ. 2565 ซึ่งเธอได้รับบทเป็นคังคุพาอี กาฐิยาวาฑี
นอกจากผลงานการแสดงภาพยนตร์และละครแล้ว เธอยังได้เปิดตัวธุรกิจเสื้อผ้าและกระเป๋าถือในตราสินค้าของเธอเอง และเป็นผู้ริเริ่มก่อตั้งโครงการทางนิเวศวิทยา "โค-เอ็กซิสต์" นอกจากนี้เธอยังร้องเพลงประกอบภาพยนตร์มาแล้ว 7 เพลง ด้านชีวิตส่วนตัวเธอสมรสกับรณพีร์ กปูร ซึ่งเป็นนักแสดงชาวอินเดียเช่นกัน โดยทั้งคู่สมรสเมื่อวันที่ 14 เมษายน พ.ศ. 2565 ในพิธีส่วนตัวที่อพาร์ตเมนต์ที่มุมไบ และเมื่อวันที่ 6 พฤศจิกายน พ.ศ. 2565 เธอให้กำเนิดบุตรคนแรกซึ่งเป็นบุตรสาวของพวกเขา
อาลิยา ภัฏฏ์ เกิดเมื่อวันที่ 15 มีนาคม พ.ศ. 2536 ในครอบครัวของภัฏฏ์กับมเหศ ภัฏฏ์ ผู้กำกับภาพยนตร์ และโสนี ราซดาน นักแสดงหญิงชาวอินเดีย พ่อของเธอมีเชื้อสายคุชราต และแม่ของเธอมีบรรพบุรุษของกัศมีรีปัณฑิตและเชื้อสายอังกฤษ-เยอรมัน เธอถือสัญชาติอังกฤษ เธอมีพี่สาวชื่อศาหีน และสองพี่น้องคือปูชา ภัฏฏ์ และราหุล ภัฏฏ์ นักแสดงเอมราน หาศมี และผู้กำกับโมหิต สูรี เป็นลูกพี่ลูกน้องของเธอ ในขณะที่โปรดิวเซอร์มุเกศ ภัฏฏ์ เป็นลุงของเธอ ภัฏฏ์สำเร็จการศึกษาที่โรงเรียนชมนาพาอีนรสี แต่ได้ลาออกในเวลาต่อมาเพื่อเข้าสู่วงการบันเทิง
โรงพยาบาลวชิระภูเก็ต
โรงพยาบาลแห่งแรกในภูเก็ตสร้างขึ้นใน พ.ศ. 2449 โดยพระยารัษฎานุประดิษฐ์มหิศรภักดี ซึ่งได้รับทุนสนับสนุนจากพ่อค้าและประชาชนในท้องถิ่น โดยได้รับการเรียกในชื่อโรงพยาบาลสุขาภิบาล โดยตั้งอยู่ที่ถนนโกมารภัจจ์ และอยู่ภายใต้การบริหารของมณฑลเทศาภิบาลภูเก็ต ภายหลังการเสด็จพระราชดำเนินเยือนของพระบาทสมเด็จพระรามาธิบดีศรีสินทรมหาวชิราวุธ ฯ พระมงกุฎเกล้าเจ้าอยู่หัว ในปี พ.ศ. 2460 พระองค์ได้ทรงมีพระบรมราชโองการให้สร้างโรงพยาบาลที่ใหม่และกว้างขวางกว่าเดิม ซึ่งได้ดำเนินการบริเวณถนนเยาวราช ซึ่งเป็นที่ตั้งของโรงพยาบาลในปัจจุบัน โรงพยาบาลดังกล่าวได้รับการตั้งชื่อว่าวชิระพยาบาลตามพระนามพระมหากษัตริย์ และเปิดอย่างเป็นทางการเมื่อวันที่ 1 มกราคม พ.ศ. 2463 รวมทั้งการจัดการได้รับความช่วยเหลือจากคณะแพทยศาสตร์วชิรพยาบาล ต่อมาได้ตั้งชื่อโรงพยาบาลนี้ว่าโรงพยาบาลวชิระภูเก็ต เพื่อป้องกันความสับสนกับวชิรพยาบาลที่ตั้งอยู่ในกรุงเทพมหานคร และทางโรงพยาบาลได้รับการปรับปรุงครั้งใหญ่ใน พ.ศ. 2540
ศูนย์แพทยศาสตรศึกษาชั้นคลินิก โรงพยาบาลวชิระภูเก็ต (: Vachira Phuket Hospital Medical Education Center) เป็นศูนย์แพทยศาสตรศึกษาชั้นคลินิก สังกัดกระทรวงสาธารณสุข โดยเป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยวลัยลักษณ์ ก่อตั้งเมื่อปี พ.ศ. 2549 ตั้งอยู่ในเขตภาคใต้ ณ อำเภอเมืองภูเก็ต จังหวัดภูเก็ต
ศูนย์แพทยศาสตรศึกษาชั้นคลินิก โรงพยาบาลวชิระภูเก็ต เป็นหน่วยงานของโรงพยาบาลวชิระภูเก็ต ที่จัดตั้งขึ้นเมื่อเดือนพฤศจิกายน 2549 เพื่อจัดการเรียนการสอนระดับคลินิกให้แก่นักศึกษาแพทย์ของสำนักวิชาแพทยศาสตร์ มหาวิทยาลัยวลัยลักษณ์ ในระดับชั้นคลินิก (ชั้นปีที่ 4,5 และ 6) ตามหลักสูตรแพทยศาสตรบัณฑิต มหาวิทยาลัยวลัยลักษณ์
โดยมหาวิทยาลัยวลัยลักษณ์เริ่มรับนักศึกษาแพทย์เข้าเรียนชั้นปีที่ 1 ที่สำนักวิชาแพทยศาสตร์ มหาวิทยาลัยวลัยลักษณ์ จังหวัดนครศรีธรรมราช เป็นนักศึกษาแพทย์รุ่นแรกในปีการศึกษา 2550 หลังจากนั้นนักศึกษาแพทย์รุ่นแรกนี้จะมาศึกษาวิชาในชั้นคลินิกตามหลักสูตรแพทยศาสตรบัณฑิต มหาวิทยาลัยวลัยลักษณ์ ที่ศูนย์แพทยศาสตรศึกษาชั้นคลินิก โรงพยาบาลวชิระภูเก็ต ในปีการศึกษา 2553 เป็นต้นไป
ในการคัดเลือกนักเรียนเพื่อเข้าศึกษาร่วมในการจัดทำหลักสูตร และได้รับความช่วยเหลือ และสนับสนุนการดำเนินงานและงบประมาณจากสำนักงานบริหารโครงการร่วมผลิตแพทย์เพิ่มเพื่อชาวชนบท ซึ่งขึ้นตรงกับกระทรวงสาธารณสุข ซึ่งลักษณะพิเศษของ โครงการร่วมผลิตแพทย์เพิ่มเพื่อชาวชนบท คือคัดเลือกนักเรียนให้เรียนในภูมิภาคและให้กลับไปทำงานที่ภูมิลำเนาเดิมกระจายโอกาสให้นักเรียน ได้ศึกษาวิชาแพทยศาสตร์มากขึ้น
ศูนย์แพทยศาสตรศึกษาชั้นคลินิก โรงพยาบาลวชิระภูเก็ต รับนักศึกษาแพทย์เข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางสำนักวิชาแพทยศาสตร์ มหาวิทยาลัยวลัยลักษณ์ ตามประกาศรับตรงประจำปีของมหาวิทยาลัยวลัยลักษณ์
Vachira Phuket Hospital
จัตุรัสวาตสลัฟ
จัตุรัสวาตสลัฟ  หรือชื่อในภาษาปากว่า วาตสลาวาก  เป็นจัตุรัสหลักแห่งหนึ่งและเป็นศูนย์กลางธุรกิจและประชาคมวัฒนธรรมในย่านเมืองใหม่ของกรุงปราก ประเทศเช็กเกีย เหตุการณ์ทางประวัติศาสตร์หลายเหตุการณ์เกิดขึ้นที่นี่ และจัตุรัสนี้เป็นหนึ่งในสถานที่เก่าแก่ที่ใช้ในการเฉลิมฉลอง การเดินขบวน และการชุมนุมสาธารณะอื่น ๆ นอกจากนี้ยังเป็นสถานที่ที่มีคนเดินเท้าพลุกพล่านที่สุดในประเทศอีกด้วย
ในอดีตจัตุรัสนี้เป็นที่รู้จักกันในชื่อ กอญสกีเติร์ค  เนื่องจากเป็นที่ชุมนุมซื้อขายม้าเป็นบางครั้งบางคราวในสมัยกลาง จนกระทั่งใน ค.ศ. 1848 จัตุรัสได้เปลี่ยนชื่อเป็น จัตุรัสนักบุญวาตสลัฟ  ตามชื่อนักบุญองค์อุปถัมภ์ของโบฮีเมีย และตามข้อเสนอของกาเร็ล ฮาวลีเช็ก บอรอฟสกี นักเขียนและนักการเมืองชาวเช็ก
Wenceslas Square
NXT In Your House (2022)
จุดผ่านแดนถาวรบ้านผักกาด
จุดผ่านแดนถาวรบ้านผักกาด  เป็น 1 ใน 5 จุดผ่านแดนระหว่างประเทศไทย และกัมพูชาภายในพื้นที่จังหวัดจันทบุรี ตั้งอยู่ในพื้นที่ตำบลคลองใหญ่ อำเภอโป่งน้ำร้อน จังหวัดจันทบุรี โดยมีคลองด่านเป็นเส้นแบ่งเขตแดนตามธรรมชาติ ตั้งอยู่ตรงข้ามกับบ้านปรม อำเภอศารากราว จังหวัดไพลิน ประเทศกัมพูชา
จุดผ่านแดนถาวรบ้านผักกาด แต่เดิมมีสถานะเป็นจุดผ่อนปรนทางการค้าบ้านผักกาด และได้เปิดเป็นจุดผ่านแดนในปี พ.ศ. 2540 ให้ประชาชนทั้งสองประเทศสามารถข้ามไปมาเพื่อทำการค้าและสัญจรอย่างเป็นทางการ และได้รับการยกฐานะขึ้นเป็นจุดผ่านแดนถาวรในปี พ.ศ. 2546 พร้อมกันกับจุดผ่านแดนถาวรบ้านแหลม
จุดผ่านแดนถาวรบ้านผักกาด เปิดทำการตั้งแต่เวลา 06.00 - 22.00 น. สำหรับผู้ที่ต้องการจะเดินทางผ่านแดนนั้นจะต้องมีเอกสารประจำตัว อย่างใดอย่างหนึ่ง คือหนังสือเดินทาง (Passport) หรือบัตรผ่านแดน (Border Pass)
จุดผ่านแดนถาวรบ้านผักกาด พื้นที่การค้าจะมีความหนาแน่นน้อยกว่าจุดผ่านแดนถาวรบ้านแหลมที่อยู่ใกล้เคียงกัน ประกอบด้วยพื้นที่การค้าคือตลาดอินโดจีนไทย - กัมพูชา โดยจะคึกคักในช่วงวันพุธ และวันเสาร์ ซึ่งตลาดจะเปิดตั้งแต่ช่วงเวลาประมาณ 07.00 - 11.00 น. ซึ่งสินค้าส่งออกส่วนใหญ่ประกอบไปด้วยอาหารแห้ง อาทิ ข้าวสาร บะหมี่กึ่งสำเร็จรูป ผงชูรส ผักผลไม้ ชิ้นส่วนรถยนต์ ผลิตภัณฑ์เกี่ยวกับน้ำมัน วัสดุก่อสร้าง และสินค้านำเข้าส่วนใหญ่ประกอบไปด้วย ไม้แปรรูป อัญญมณี ผักผลไม้
ด่านพรมแดนบ้านผักกาด อยู่ในความดูแลของด่านศุลกากรจันทบุรี โดยมีที่ทำการศูนย์บริการแบบเบ็ดเสร็จ One stop service ตั้งอยู่ที่บริเวณหน้าจุดผ่านแดน ตำบลคลองใหญ่ อำเภอโป่งน้ำร้อน จังหวัดจันทบุรี ตรงข้ามพื้นที่บ้านปรม อำเภอศารากราว จังหวัดไพลิน ประเทศกัมพูชา ห่างจากที่ทำการด่านศุลกากรจันทบุรีประมาณ 53 กิโลเมตร เปิดทำการระหว่างเวลา 06.00 - 22.00 น.
ตรวจคนเข้าเมืองจังหวัดจันทบุรี เป็นผู้ดูแลรับผิดชอบจุดผ่านแดนถาวรบ้านผักกาด
จุดผ่านแดนถาวรบ้านผักกาด สามารถเดินทางมาได้ทั้งด้วยรถยนต์ส่วนบุคคล และระบบขนส่งสาธารณะ เพื่อเยี่ยมชมตลาดการค้าชายแดน และข้ามไปยังฝั่งกัมพูชา
จากกรุงเทพมหานคร สามารถเดินทางมายังจังหวัดจันทบุรีด้วยถนนสุขุมวิท จากนั้นแยกออกทางซ้ายเข้าสู่ทางหลวงแผ่นดินหมายเลข 317 จันทบุรี - สระแก้ว ขึ้นไปทางจังหวัดสระแก้ว เลี้ยวขวาที่ทางหลวงแผ่นดินหมายเลข 3193 (ทับไทร - ตามูน) และเลี้ยวขวาเข้าสู่ถนนคลองใหญ่ - เมืองปรม จะนำไปสุดเส้นทางที่จุดผ่านแดนถาวรบ้านผักกาด
ระบบขนส่งสาธารณะสำหรับเดินทางมายังจุดผ่านแดนถาวรบ้านผักกาด ประกอบไปด้วย
ชับบา แรงส์
ชับบา แรงส์ (; เกิดเมื่อวันที่ 17 มกราคม ค.ศ. 1966) เป็นนักดนตรีแดนซ์ฮอลล์ชาวจาเมกา ในช่วงปลายทศวรรษ 1980 และต้นทศวรรษ 1990 เขาเป็นหนึ่งในนักดนตรีชาวจาเมกาที่โด่งดังที่สุดในโลก เนื่องจากความโดดเด่นของเขาในประเทศบ้านเกิดของเขาในฐานะศิลปินแดนซ์ฮอลล์ เขาได้รับความนิยมในอเมริกาเหนือ กับอัลบั้ม "จัสต์เรียลิตี" (Just Reality) ในปี 1990 เขาออกสองสตูดิโออัลบั้ม, "แอสรอว์แอสเอเวอร์" (As Raw as Ever) และ "เอกซ์ตราเนเก็ด" (X-tra Naked) ที่ชนะรางวัลแกรมมี่ สาขา อัลบั้มเร็กเกที่ดีที่สุด ในปี 1992 และ ปี 1993 ตามลำดับ เขามีชื่อเสียงโด่งดังจากเพลง "Mr. Loverman" และ "Ting-A-Ling" ซึ่งได้รับการยกย่องจากทั่วโลกและถือเป็นเพลงประจำตัวของเขา
Shabba Ranks
วัดบูรพาราม
วัดบูรพาราม อาจหมายถึง
อิซาเบล เบงเก
อิซาเบล เบงเก อิซกิเอร์โด  เป็นนักพฤติกรรมวิทยาภาคสนามที่ศึกษาพฤติกรรมของสัตว์เพื่อทำความเข้าใจสัตว์ต่าง ๆ รวมทั้งเพื่อทำความเข้าใจมนุษย์ และสถานที่ของพวกเราในธรรมชาติ เธอมีพื้นเพมาจากประเทศชิลี โดยเป็นนักวานรวิทยา, นักวิทยาศาสตร์นักผจญภัยผู้สำรวจ และเป็นชาวอเมริกาใต้คนแรกที่ติดตามลิงใหญ่ในป่า
เธอได้เดินตามเหล่าโบโนโบป่า ("Pan paniscus") มากกว่า 3,000 กม. ในป่าคองโก โดยปรัชญาดุษฎีบัณฑิตของเธอที่มหาวิทยาลัยออกซฟอร์ดเป็นการศึกษาที่ครอบคลุมเป็นครั้งแรกเกี่ยวกับพฤติกรรมการเล่นของโบโนโบป่าซึ่งเป็นที่รู้จักดีต่อวงการวิทยาศาสตร์
เบงเกใช้กล้องส่องวิวัฒนาการเพื่อให้ได้มาซึ่งข้อมูลเชิงลึกเกี่ยวกับพฤติกรรมของมนุษย์ รวมถึงความท้าทายสมัยใหม่ที่มนุษยชาติและโลกต้องเผชิญ ความสนใจของเธอในการศึกษาการเล่นในเหล่าไพรเมตที่ไม่ใช่มนุษย์คือการให้ความกระจ่างเกี่ยวกับบทบาทของการเล่นในการพัฒนาของเราเอง เนื่องจากมนุษย์เป็นหนึ่งในไม่กี่สายพันธุ์ที่เล่นในวัยผู้ใหญ่ โดยสำหรับ ดร. เบงเก นั้น การเล่นเป็นรากฐานของความคิดสร้างสรรค์, ความผูกพันทางสังคม และการพัฒนาที่ดี
ณ ค.ศ. 2019 เธอเป็นผู้ทำงานร่วมกันทางวิชาการของศูนย์วิจัยด้านความซับซ้อนทางสังคม (CICS) ในมหาวิทยาลัยเพื่อการพัฒนา ที่ซันติอาโก ประเทศชิลี; ภาคีสมาชิกของสถาบันกรูเตอร์ในบริเวณอ่าวเพื่อการวิจัยสหวิทยาการเกี่ยวกับพฤติกรรมมนุษย์และสถาบัน ตลอดจนนักวิจัยแลกเปลี่ยนที่กลุ่มวิจัยวิวัฒนาการทางประสาทวิทยาศาสตร์สังคม (SNRG) ของโรบิน ดันบาร์ ที่มหาวิทยาลัยออกซฟอร์ด
การอนุรักษ์ป่าไม้อบอุ่นไม่ผลัดใบ.
ในฐานะผู้อำนวยการมูลนิธิวีโล-วีโล เธอได้เป็นส่วนหนึ่งของขบวนการอนุรักษ์เอกชนที่เกิดขึ้นในช่วงต้นคริสต์ทศวรรษ 2000 ซึ่งวีโล-วีโล เป็นพื้นที่สงวนและการท่องเที่ยวเชิงอนุรักษ์เพื่อผลกำไรของเอกชนที่ 60,000 ตารางกิโลเมตรทางตอนใต้ของประเทศชิลี สำหรับงานนี้ เธออาศัยอยู่ในทุ่งนา (ค.ศ. 2001–2004) ใกล้ชายฝั่งทะเลสาบปีรีอวยโกทางตอนเหนือของปาตาโกเนียกับนกแก้วที่ชื่อตุก โดยมีจุดมุ่งหมายเพื่อเพิ่มความยืดหยุ่นของระบบนิเวศ ซึ่งเบงเกเป็นส่วนหนึ่งของกลุ่มคนที่เป็นผู้บุกเบิกการบูรณาการทางสังคมและระบบนิเวศ ผ่านการสร้างทางเดินที่มีความหลากหลายทางชีวภาพรวมถึงการอนุรักษ์แหล่งที่อยู่ เธอทำงานร่วมกับองค์กรต่าง ๆ เช่น เซนดา ดาร์วิน และปาร์เกสปาราชิเล รวมทั้งมูลนิธิแพลเนตเฮอริเทจด้านการอนุรักษ์ป่าระดับนานาชาติ
Isabel Behncke
รายชื่อผู้ชนะการแข่งขันฟุตบอลอังกฤษ
อาลิยา ภัตต์
อิซาเบล เบห์งเก
การประกวดโครงงานวิทยาศาสตร์และวิศวกรรมศาสตร์นานาชาติ (ISEF)
กีฬาเทควันโดในซีเกมส์ 2021
การแข่งขัน เทควันโด ในมหกรรมกีฬา ซีเกมส์ 2021 จะจัดขึ้นที่ สนามกีฬาในร่มเขตเต็ยโห่ ในกรุง ฮานอย. ตั้งแต่วันที่ 16 ถึง 19 พฤษภาคม พ.ศ. 2565.
วัดย่านอ่างทอง
วัดย่านอ่างทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำน้อย ในตำบลบ้านใหญ่ อำเภอผักไห่ จังหวัดพระนครศรีอยุธยา
วัดย่านอ่างทอง แต่เดิมชื่อ วัดจุฬาโลก ตั้งวัดเมื่อ พ.ศ. 2367 ได้รับพระราชทานวิสุงคามสีมาเมื่อ พ.ศ. 2370 คงได้รับการบูรณะในสมัยพระบาทสมเด็จพระนั่งเกล้าเจ้าอยู่หัว เป็นวัดที่พระบาทสมเด็จพระเจ้าอยู่หัวตั้งแต่รัชกาลที่ 3–6 ได้เสด็จประพาสทางชลมารคมาที่วัดย่านอ่างทอง ที่มาของชื่อวัดเล่าว่า มอญทำหม้อใส่เรือมาขายได้เห็นอ่างทองคำใบใหญ่ลอยน้ำมา และจมลง เลยเรียกคุ้งน้ำนี้ว่า "ย่านอ่างทอง"
อุโบสถล้อมรอบด้วยกำแพงแก้ว ภายในประดิษฐานองค์พระประธานปางมารวิชัยหล่อด้วยทองผสมผสานสำริดศิลปะสุโขทัยหรือแบบเมืองเหนือ หน้าบันอุโบสถมีรูปแกะสลักพระนารายณ์และพระอินทร์ ศาลาการเปรียญ กุฏิสงฆ์ ได้ริ้อเอาตำหนักของเจ้านายวังหน้า ถวายไปปลูกไว้เป็นสังฆาวาส จิตรกรรมในวิหารผสมผสานรูปแบบไทยประเพณีด้วยเส้นสินเทา
สภากรุงเทพมหานคร ชุดที่ 13
สภากรุงเทพมหานคร ชุดที่ 13 (พ.ศ. 2565–ปัจจุบัน) เป็นสภากรุงเทพมหานคร ที่มาจากการเลือกตั้งสมาชิกสภากรุงเทพมหานครในปี 2565 โดยมีสมาชิกจำนวน 50 คนจากเขตเลือกตั้งจำนวน 50 เขต
มีคำสั่งเรียกประชุมครั้งแรกในวันที่ 6 มิถุนายน 2565 โดยที่ประชุมเลือก ส.ก. จากพรรคเพื่อไทยเป็นประธานสภากรุงเทพมหานคร และจะแบ่งตำแหน่งรองประธานสภาฯ ระหว่างพรรคเพื่อไทยกับก้าวไกล
องค์ประกอบของสภา.
การแบ่งกลุ่มเขตเป็น 6 กลุ่มเป็นไปดังนี้
รายชื่อสมาชิกสภากรุงเทพมหานคร.
สมาชิกสภากรุงเทพมหานครที่ได้รับการรับรองจากคณะกรรมการการเลือกตั้ง มีรายชื่อดังต่อไปนี้
คืนชำระแค้น
คืนชำระแค้น  ชื่อภาษาอังกฤษ Day Breaker เป็นซีรีส์แนวสืบสวนสอบสวน อาชญากรรมยาเสพติด จากประเทศจีน นำแสดงโดยนักแสดงชื่อดัง หลี่ อี้เฟิง, ซ่ง อี้ และ เฝิง เต๋อหลุน ออกอากาศทาง iQiyi เริ่มวันที่ 22 พฤษภาคม - 21 มิถุนายน 2022
สำหรับสมาชิก VIP อัพเดททุกวันอาทิตย์ - อังคาร เวลา 19.00 น. วันแรก 6 ตอน วันต่อไปวันละ 2 ตอน
สำหรับผู้ไม่ใช่สมาชิก สามารถรับชมได้ฟรี อัพเดททุกวันอาทิตย์ - พฤหัสบดี เวลา 19.00 น. วันแรก 2 ตอน วันต่อไปวันละ 1 ตอน
ลั่ว เสียง (Li YiFeng) นายตำรวจปราบปรามยาเสพติด ซึ่งอยู่ระหว่างการแฝงตัวเป็นสายลับในแก๊งค้ายา ถูกยิงและระบุว่าเสียชีวิต ในคืนบุกทลายการขายยาล็อตใหญ่ที่เป็นความล้มเหลวและสูญเสียครั้งใหญ่ของวงการตำรวจ
5 ปีต่อมา เฉิน ม่อ (Li YiFeng) คนขับรถแท็กซี่ ซึ่งกำลังดิ้นรนหาเงินมาเป็นค่าผ่าตัดให้ อาสี่ (Li Zhimo) ลูกสาวตัวน้อยของเขา ได้รับข้อเสนอจาก เลี่ยว หย่งเจีย (Stephen Fung) ให้สวมบทเป็น ลั่วเสียง แฝงตัวเข้าแก๊งค้ายาเพื่อแลกกับการผ่าตัดของลูกสาว ใน "ปฏิบัติการคืนดับ" ปฏิบัติการตามล่าตัว คุนทัว (Gao Dongping) พ่อค้ายารายใหญ่ และ ไช่ จื้อหมิง (Xia Tian) หัวหน้าใหญ่แก๊งหนานย่า ซึ่งหนีไปกบดานหลังเหตุการณ์เมื่อ 5 ปีก่อน แต่ยังคงสั่งการอยู่เบื้องหลัง และตามหาจุดกระจายสินค้า โกดังยาเสพติด และโรงงานผลิตใหญ่ เพื่อกำจัดห่วงโซ่ยาเสพติดจากต้นตอ โดยหลักการทำงานของปฏิบัติการนี้คือ การปั่นให้พวกค้ายากำจัดกันเอง
คืนชำระแค้น เริ่มบวงสรวงเปิดกล้องถ่ายทำในวันที่ 9 พฤษภาคม 2021 และปิดกล้องในวันที่ 16 กันยายน 2021 รวมถ่ายทำ 24 ตอน, 1548 ฉาก, บท 472 หน้า, ใช้เวลาถ่ายทำ 130 วัน คืนชำระแค้น เป็น 1 ในโปรเจ็กต์ Light On Series ของ iQiyi
"หัวเฉิง" ฉากหลักของเรื่องเป็นเมืองสมมติใกล้เขตสามเหลี่ยมทองคำ เพื่อให้มีบรรยากาศเมืองคล้ายเมืองแถบสามเหลี่ยมทองคำ จึงมีการวางแผนงานยกกองมาถ่ายทำในประเทศไทยในช่วงแรก แต่เนื่องจากสถานการณ์ Covid-19 ทำให้การเดินทางไปถ่ายทำนอกประเทศจีนเป็นเรื่องยากลำบาก ดังนั้นทีมงานจึงเลือกสิบสองปันนาเป็นโลเคชั่นหลักในการถ่ายทำแทน
อุดรพันธ์ จันทรวิโรจน์
อุดรพันธ์ จันทรวิโรจน์ เป็นนักการเมืองชาวเชียงใหม่ เคยได้รับเลือกตั้งเป็นสมาชิกสภาจังหวัดเชียงใหม่ และเป็นนายกองค์การบริหารส่วนจังหวัดเชียงใหม่ ต่อเนื่องถึง 8 ปี และเป็นผู้ก่อตั้งทีมสโมสรฟุตบอลเชียงใหม่
อุดรพันธ์ เกิดเมื่อวันที่ 5 พฤษภาคม พ.ศ. 2489 ในป็นสายตระกูลสืบเชื้อสายชาวพม่า ต้นตระกูลคือ หม่องจันโอ่ง และหม่องตาอู (พนาสิทธิ์ จันทรวิโรจน์) เป็นหนึ่งในกลุ่มตระกูลผู้กว้างขวาง ยิ่งใหญ่ในภาคเหนือ ด้วยครองอาณาจักรยิ่งใหญ่กิจการป่าไม้ในเขตลำปาง
นายอุดรพันธ์ ได้เสียชีวิต เมื่อวันที่ 13 มีนาคม พ.ศ. 2563 ที่ประเทศพม่า
อุดรพันธ์ จันทรวิโรจน์ เป็นนักธุรกิจเกี่ยวเป็นตัวแทนจำหน่ายเบียร์และน้ำดื่มตราสิงห์ในภาคเหนือ ต่อมาได้เข้าสู่งานการเมืองโดยการลงสมัครรับเลือกตั้งเป็นสมาชิกสภาจังหวัดเชียงใหม่ (สจ.) และได้รับเลือกเป็นนายกองค์การบริหารส่วนจังหวัดเชียงใหม่ (เลือกโดยสมาชิกสภาจังหวัด) ในขณะดำรงตำแหน่งเขาถูกคณะกรรมการป้องกันและปราบปรามการทุจริตแห่งชาติ (ป.ป.ช.) ฟ้องศาลอาญาคดีทุจริตและประพฤติมิชอบภาค 5 กรณีให้วิศวกรออกแบบต่อเติมอาคาร อบจ.เชียงใหม่ โดยมิชอบ ซึ่งต่อมาศาลได้ตัดสินให้จำคุก นายอุดรพันธ์ เป็นเวลา 8 ปี เมื่อวันที่ 16 มกราคม พ.ศ. 2561
อุดรพันธ์ ลงสมัครรับเลือกตั้งนายกองค์การบริหารส่วนจังหวัดเชียงใหม่ ในปี 2547 แข่งขันกับ ธวัชวงศ์ ณ เชียงใหม่ ซึ่งเขาและธวัชวงศ์ ต่างได้รับการสนับสนุนจากพรรคไทยรักไทย แต่ในครั้งนั้นธวัชวงศ์ ณ เชียงใหม่ เป็นฝ่ายชนะการเลือกตั้ง
ต่อมาในการเลือกตั้งปี 2551 เขาได้ลงสมัครรับเลือกตั้งนายกองค์การบริหารส่วนจังหวัดเชียงใหม่อีกครั้ง โดยมีผู้สมัครแข่งขันคือ ธวัชวงศ์ ณ เชียงใหม่ และบุญเลิศ บูรณุปกรณ์ ผลปรากฏว่านายบุญเลิศ เป็นฝ่ายชนะการเลือกตั้ง
วงการฟุตบอล.
อุดรพันธ์ จันทรวิโรจน์ เป็นผู้ก่อตั้งสโมสรฟุตบอลเชียงใหม่ ต่อมาเขาได้ตบหน้า สุรศักดิ์ คุณดิลกสิโรดม ผู้ตัดสินในเกมที่เชียงใหม่เปิดบ้านเสมอ นครปฐม ยูไนเต็ด 1-1 ในดิวิชั่น 1 จนกระทั่งสมาคมฟุตบอลแห่งประเทศไทย ตัดสินห้ามยุ่งเกี่ยวกับฟุตบอลตลอดชีวิต พร้อมกับปรับเงิน จำนวน 1 แสนบาท
รายชื่อพระมหากษัตริย์อินเดีย
กระทรวงกลาโหม (รัสเซีย)
กระทรวงกลาโหมของสหพันธรัฐรัสเซีย (; , อักษรย่ออย่างไม่เป็นทางการว่า МО, МО РФ หรือ Minoboron)
ประธานาธิบดีรัสเซียเป็นผู้บัญชาการกองทัพของสหพันธรัฐรัสเซียและกำกับดูแลกิจกรรมของกระทรวง รัฐมนตรีว่าการกระทรวงกลาโหมใช้อำนาจการบริหารและปฏิบัติการเหนือกองทัพ เจ้าหน้าที่ทั่วไปปฏิบัติตามคำแนะนำและคำสั่งของประธานาธิบดีและรัฐมนตรีกลาโหม